als_Latn dik_Latn sna_Latn
Njihet si Muzeu Kombëtar i Arsimit, por brenda tij ndodhen vetëm tre objekte dhe një fotografi si dëshmi e hapjes së shkollës së parë Shqipe. Gjithë elementet dhe dokumentet e tjerë në Muzeun Kombëtar në Korçë i përkasin periudhave të tjera të historisë së Shqipërisë. Drejtori i Muzeut Kombëtar të arsimit tregon së ekzistojnë objekte të tjera të rëndësishme nga hapja e shkollës së parë shqipe. Sipas Vladimir Torovecit ato ndodhen jashtë muzeut madje janë parë edhe gjatë ekspozitave të koleksionistëve të ndryshëm. Këtë gjë e pranon dhe ish -drejtori i Muzeut Mesjetar, Lorenc Glozheni, prej nga varej dhe Muzeu Kombëtar i arsimit. Për të mos lëne bosh ambientet e Muzeut të Arsimit, pavijonet e tij janë mbushur me fotografi patriotesh dhe ngjarje të tjera historike deri në shpalljen e pavarësisë. Ndërsa elementet që duhet të ishin mungojnë. Në Muzeun e Arsimit nuk janë regjistrat e shkollës së parë Shqipe, emrat e nxënësve, stafi i mësuesve dhe as dokumentet të tjerë që e bëjnë të domosdoshëm ekzistencën e këtij Muzeu.
als_Latn